<classify> NA CHRISTOPHER MSEKENA MTAYARISHAJI wa muziki anayekuja kwa kasi kwenye muziki wa Bongo Fleva nchini, Goodluck Gozbert maarufu kwa jina la Lollipop, amejitokeza kusaidia wasanii wenye vipaji na uwezo wa kuimba lakini hawana fedha za kurekodia kazi zao. Lollipop aliyejipatia sifa kupitia wimbo wa Basi Nenda wa Mo Music, aliliambia MTANZANIA kwamba, wenye uwezo wapo wengi lakini wanashindwa kurekodi kwa kuwa hawana fedha za kurekodia ndiyo maana amechukua jukumu la kuwasaidia ili aibue vipaji vya wasanii hao. Mbali na kutengeneza nyimbo nyingi, mtayarishaji huyo pia ni mwanamuziki wa nyimbo za injili na mtunzi wa nyimbo mbalimbali ukiwemo Basi Nenda na Nitazoea za Mo Music pamoja na wimbo wa Nivumilie wa Baracka Da Prince aliomshirikisha Ruby.  <topic>: BURUDANI 